cyanic-selkie/wikianc huggingface dataset:
Fuerteventuransalvia
Oksat ja lehdet
Fuerteventuransalvia on pieni tiheästi haarova pensas, jonka oksat ruskehtavan harmaat. Lehdet ovat suikeat, kooltaan noin 20 millimetriä pitkiä ja noin 3 millimetriä leveitä sekä vihreitä. Lehtilaita nyhälaitainen ja lievästi aaltoileva.
Kukat
Fuerteventuransalvia kukkii helmi-toukokuussa. Sen kukat ovat kaksikotisia ja hyönteispölytteisiä. Kukkia pölyttävät pistiäisten (Hymenoptera) ja perhosten (Lepidoptera) -lahkojen hyönteiset. Kukkien teriö on kellonmuotoinen, vaaleanvioletti, alahuulessa violetteja täpliä, kooltaan noin 14–16 millimetriä. Verhiö on yhtenäinen tummanvioletti. Verhiön ympärillä on valkoisia karvoja.
Laila Heinonen
Laila Hellevi Heinonen (2. joulukuuta 1928 Lammi – 13. toukokuuta 2013) oli suomalainen saarnaaja sekä kanslisti,  joka perusti 1960-luvulla vaikuttaneen heinoslaisuuden vuonna 1960 yhdessä sisarensa Oulun tyttölyseon luonnontieteen lehtorin Aune Esteri Heinosen (s. 4. helmikuuta 1926 Kärkölä ) kanssa.
Uuden herätysliikkeen alkuvaiheet
23. elokuuta 1960 Oulun lääninhallituksen kanslistina työskennellyt Laila Heinonen kertoi saaneensa Jumalalta seuraavan viestin:
Laila Heinonen julkaisi näitä lopun ajan ennustuksiaan Palavin lampuin -nimisessä lehdessä. Ne koottiin myös kirjaseksi nimeltä Suomi, sinun pelastuksesi on Minun Poikani veressä (1960), jota painettiin noin 25 000–30 000 kappaletta useana eri laitoksena. Kirjasen ensimmäiset laitokset kustansi sisarusten isä, Oulun lääninhallituksen kamreeri, varatuomari Johan Aukusti Heinonen (1895–1962). Kirjanen käännettiin ruotsiksi vuonna 1962 (Finland, din räddning är i Min Sons blod).
Profeettamellakoiden aika
Kun ennustukset eivät toteutuneet, liike alkoi supistua pieneksi profeettasisarusten ympärille kerääntyneeksi uskollisten kannattajien joukoksi. Vuonna 1967 heinoslaisuus nousi taas julkisuuteen, kun sen kannattajia kokoontui 21. heinäkuuta Haukiputaan kirkon luo tarkoituksenaan saada Haukiputaan kirkkoherra Erkki Jokela mukaan liikkeeseen.
Samaan aikaan Oulussa vallitsivat myös ns. profeettamellakat, kun heinoslaisten provosoiva esiintyminen sai paikallisen nuorison mellakoimaan pari viikkoa Oulun keskustassa. Satapäinen nuorisojoukko saapui parveilemaan ja huutelemaan lahkon omistaman huoneiston edustalla. Mellakoitsijat käyttäytyivät holtittomasti, kunnes virkavalta julisti tilanteen rauhoittamiseksi ulkonaliikkumiskiellon keskustan kaduille. Kyseessä lienee ensimmäinen mellakka Oulussa sitten Suomen sisällissodan vuonna 1918. Se oli ennusmerkki muuttuvasta maailmasta kauan rauhassa eläneessä pikkukaupungissa.
Liikkeen johtaja Laila Heinonen tuomittiin 9. elokuuta 1967 Oulun raastuvanoikeudessa sakkoihin häirittyään lahkosta eronneen jäsenen kotirauhaa. Kirjailija Anu Kaipainen julkaisi liikkeestä aiheen saaneen kirjansa Arkkienkeli Oulussa samana vuonna.
Nykyään
Laila Heinonen muutti 1980-luvulla Oulusta Turkuun. Nykyään heinoslaisuus toimii hyvin sulkeutuneena nimellä Suomen esirukoilijakansan esirukoilijat ry (rekisteröity vuonna 1972). Yhdistyksen kotipaikka on nykyisin Kaarina, jossa sillä on oma pieni rukoushuone. Vuonna 1996 Åbo Akademin tutkija Tuomas Martikainen kertoi julkaisussaan, että yhdistys toimii Suomessa, Ruotsissa sekä Norjassa ja jäseniä sillä on noin 180.
Cetancodontamorpha
Cetancodontamorpha on sorkkaeläinten kladi, johon kuuluvat esimerkiksi valaat, virtahevot, entelodontit ja mahdollisesti kaikkien aikojen suurin maalla elänyt lihansyöjänisäkäs Andrewsarchus.
Halikon rautatieasema
Halikon rautatieasema (, ratakm 149+131) oli rantaradan varrella sijainnut rautatieasema Halikon Asemanseudulla. Asema oli rakennettu 1899 kreivi August Armfeltin antamalle maalle, joka sijaitsi kuitenkin kaukana Halikon keskuksista ja palveluista, eikä siitä siksi kehittynyt merkittävää liikennepaikkaa.
Aseman kolmas raide purettiin jatkosodan jälkeen ja vuonna 1955 asema alennettiin seisakkeeksi. Henkilöliikenne lopettiin kokonaan vuonna 1969. Kun rantarataa siirrettiin hieman vuonna 1989, jouduttiin aseman makasiinit purkamaan.
Asemarakennusta alettiin kunnostaa talkoovoimin vuonna 1999, ja siitä tulikin asuinrakennus. Tapaninpäivänä 2004 asemarakennuksessa syttyi lämpöpuhaltimesta tulipalo, joka tuhosi asemarakennuksen. Vuonna 2006 rauniot purettiin ja asemarakennuksesta on jäljellä enää korkea kivijalka.
Kirsti Narinen
Kirsti Narinen (o.s. Päällysaho ; s. 13. marraskuuta 1960 Lappajärvi ) on suomalainen diplomaatti, joka toimii ulkoministeriöstä käsin kiertävänä suurlähettiläänä Etelä-Kaukasiassa toimialueenaan Armenia, Azerbaidžan ja Georgia.
Hän toimi aiemmin Virossa Suomen Tallinnan-suurlähettiläänä 2014–2018, jonka jälkeen hän toimi Euroopan hybridiuhkien torjunnan osaamiskeskuksen kansainvälisten suhteiden päällikönä 2018–2020. Narinen työskenteli myös aiemmin Tallinnan-suurlähetystössä kakkosvirkamiehenä vuosina 1993–1998 ja toiminut Suomen ulkomaanedustustoissa Leningradissa ja myöhemmin Pietarin-pääkonsulinvirastossa ja Ljubljanan-suurlähetystössä. Tallinnaan Narinen siirtyi ulkoministeriön hallintopalveluista työhyvinvointipäällikön tehtävistä. Narinen on työskennellyt ulkoministeriössä myös poliittisella osastolla ja Eurooppa-osastolla. Hän on aloittanut ulkoministeriössä vuonna 1984.
Narinen suoritti kansainvälisen IB-ylioppilastutkinnon Pearson College UWC:ssä Kanadassa vuonna 1979, jonne hän sai Suomen Kulttuurirahaston stipendin. Tämän jälkeen hän valmistui oikeustieteiden kandidaatiksi Turun yliopistosta vuonna 1985.
Luettelo kelttiläisistä heimoista
thumb|Keltit Euroopassa, ennen ja nyt: Tumman vihreä: Alueet, joilla puhutaan nykyään kelttiläisiä kieliä. Keskivihreä: nykyisin puhuttujen kelttiläiskielten puhuma-alue keskiajalla. Vaaleanvihreä: Esihistorian ja antiikin kelttiläiset alueet. Keltainen: oletettu kelttiläinen alkukoti. Tämä on luettelo kelttiläisistä heimoista.
Gallialaiset
thumb|Gallialaisten heimojen sijainti ensimmäisellä vuosisadalla suurpiirteisesti. thumb|[[Gallian kartta (v.58) ja tärkeät heimot, kaupungit, jne.]] Gallialaiset heimot asuivat suunnilleen nykypäivän Belgiassa, Ranskassa ja Sveitsissä. Galleja oli myös jonkun aikaa Pohjois-Italiassa ja Keski- ja Pohjois-Espanjassa. Listassa gallialaisheimoja ja heidän pääkaupunkinsa/tärkeä keskuksensa.
Britteinsaaret
Britteinsaariin kuuluvat Iso-Britannia ja Irlanti. Isoa-Britanniaa asuttivat britit.
Pohjois-Italia
Gallia Cisalpina oli roomalaisten käyttämä nimitys Pohjois-Italian alueesta tasavallan aikana.
Anatolian niemimaa
200-luvulla eaa. galliheimo muutti Traakiasta Keski-Anatolian ylängöille (nykypäivän Turkki). Tätä heimoa kutsuttii galatialaisiksi, jotka myöhemmin sulautuivat paikallisiin kansoihin.
Aonnaga
Aonnaga eli ao on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 261 000 ihmistä. Pääosa puhujista asuu Nagalandin pohjoisosassa Mokokchungin piirikunnassa ja Assamissa. Kielestä on erotettavissa viisi murretta.
Aonnaga kuuluu ao-kielten ryhmään yhdessä lothannagan, sangtaminnagan ja yimchungrunnagan kanssa.
Solaniini
Solaniini (C45H73NO15) on myrkyllinen glykoalkaloidi, jota esiintyy koisokasveissa kuten perunassa ja punakoisossa. Raaoissa tomaateissa esiintyy samansukuista glykoalkaloidia tomatiinia (C50H83NO21), joka myös on myrkyllistä. Solaniinia on perunakasvin kaikissa maanpäällisissä osissa, etenkin lehdissä ja marjoissa. Jos mukulat joutuvat kesken kasvukauden maan päälle ja tulevat valon vaikutuksesta vihreiksi, nekin muuttuvat solaniinipitoisiksi. Aine on myrkyllistä jo hyvin pieninä annoksina, eikä se hajoa keitettäessä. Solaniini on kasvien luonnollinen puolustuskeino, ja sillä on käyttöä myös kasvinsuojeluaineena.
Vaikutusmekanismi
Tutkimuksen mukaan solaniinin myrkylliset ominaisuudet johtuisivat sen vaikutuksesta mitokondrion kalvoon. Kokeet osoittivat, että solaniinin läsnä ollessa mitokondrion kalvon kalsiumionikanavat avautuivat ja tämä johtaa kalvojännitteen nousuun ja Ca2+-ionit kulkeutuvat mitokondrion sisään. Solun kasvanut kalsiumkonsentraatio aiheuttaa solun vaurioitumista ja apoptoosin. Solaniini muuttuu ruoansulatuskanavassa solanidiiniksi (C27H43NO).
Oireet
Oireita ovat huonovointisuus, ripuli, oksentaminen, vatsakipu, polttava tunne kurkussa, sydämen rytmihäiriöt, päänsärky ja sekavuus. Harvinaisempia ja vakavampia oireita ovat hallusinaatiot, tajunnan menetys, kuume, keltatauti ja hypotermia. Yleensä oireet ilmenevät 8–12 tuntia solaniinin saannista
Lawrencen piirikunta
Lawrencen piirikunta on usean Yhdysvaltojen piirikunnan nimi.
Hon'inbō Shūsaku
Hon'inbō Shūsaku (, 6. kesäkuuta 1829–10. elokuuta 1862) oli japanilainen gon pelaaja, jota pidetään gon kultaisen kauden parhaana pelaajana.
Elämä
Shūsaku, syntyessään nimeltään Kuwabara Torajirō, lähti kotoaan 8-vuotiaana ja liittyi Japanin go-kulttuurin keskeisimpään instituutioon, Hon'inbō-koulukuntaan. Shūsaku sai go-ammattilaisen shodan-diplomin vuonna 1840 ja seuraavina vuosina hänen luokituksensa nousi tasaisesti.
Edossa vuonna 1862 puhjennut kolera-epidemia tarttui joihinkin Hon'inbō-koulukunnan jäseniin. Tauti tarttui myös sairastuneita hoitaneeseen Shūsakuun. Tartunta johti hänen aikaiseen kuolemaansa jo 33 vuoden iässä.
Korvat punerruttava siirto
frame|Shūsakun korvat punerruttava siirto
Tulietelänpyökki
Tulietelänpyökki (Nothofagus alpina) on etelänpyökkeihin kuuluva kesävihanta puulaji. Se kasvaa luonnonvaraisena Etelä-Amerikassa Chilessä ja Argentiinassa. Lisäksi sitä kasvaa istutettuna mm. Isossa-Britanniassa. Laji on erityisen nopeakasvuinen ja syysväritykseltään voimakkaan punertava. Tulietelänpyökin tarkempia tuntomerkkejä ovat silmujen teräväkärkisyys ja lehdet, jotka ovat 5–10 senttimetriä pitkiä, laidoiltaan vain hienosahalaitaisia, niissä on vähintään 15 paria sivusuonia, enemmän kuin läheisellä lajilla kiilaetelänpyökillä.
Jääkiekon Mestarien liigan kausi 2021–2022
Lohkot
Lohkot arvottiin 19. toukokuuta.
LM-Instruments
LM-Instruments Oy on suomalainen Planmeca-konserniin kuuluva yritys. Se kehittää, valmistaa ja markkinoi hammashoidon käsi-instrumentteja ja niiden oheistuotteita. Yritys toimii Paraisilla ja kaikki sen tuotteet valmistetaan Pohjoismaissa. LM-Instruments osti vuonna 2003 ruotsalaisen ultraäänilaitteita valmistavan Amdent AB:n.
Ann-Kristin Schevelew
Ann-Kristin Birgitta Schevelew ['ševelef] (s. 30. syyskuuta 1945 Helsinki) on suomalainen (suomenruotsalainen) musiikkitoimittaja. Hän on työskennellyt 1960-luvulta alkaen Yleisradion ruotsinkielisessä ohjelmatuotannossa (Språklådan, Öronfröjd, Musikväktarna, Verket). Vuonna 1998 hän oli mukana television yhteispohjoismaisessa musiikkitietokilpailussa Kontrapunkti, ja hänen ansiostaan Suomen joukkue voitti loppukilpailun.
Vuonna 1993 Schevelewille myönnettiin Hugo Bergroth -seuran kielipalkinto ja vuonna 2007 Topelius-palkinto.
Lehtopalsami
Lehtopalsami (Impatiens noli-tangere) on yksivuotinen, Euroopassa ja Aasiassa kasvava keltakukkainen lehtokasvi. Suomessa laji on tavallinen Etelä-Suomessa, mutta rauhoitettu entisten Oulun ja Lapin läänien alueilla.
Ulkonäkö ja koko
Lehtopalsami on 30–70 senttimetrin korkuinen kasvi. Sen varsi on turpeanivelinen, mehevä ja yläosasta hieman haarova. Kierteisesti varressa olevat lehdet ovat 3–10 cm:n pituiset, läpikuultavan ohuet ja tylppähampaiset. Kukinto on tukilehden alle taipunut, 1–4-kukkainen terttu. Kukat ovat suuria ja riippuvia, väritykseltään keltaisia ja heikosti punapilkkuisia. Kukan alin verholehti kapenee vähitellen suippomaiseksi, koukkumaiseksi kannukseksi. Lajilla esiintyy yleisesti umpipölytteisiä kääpiökukkia. Lehtopalsami kukkii heinä-syyskuussa. Laji on lievästi myrkyllinen.
Lehtopalsamin tieteellinen lajinimi noli-tangere tarkoittaa "älä koske". Nimi juontuu siitä, että kasvin siemenkota aukeaa kosketettaessa ja sinkoaa siemenet usean metrin päähän uudelle kasvupaikalle.
Levinneisyys
Lehtopalsamia tavataan lähes koko Euroopassa Pyreneiltä itään päin mantereen eteläisimpiä ja pohjoisimpia osia lukuun ottamatta. Levinneisyysalue jatkuu läpi Venäjän aina Japaniin saakka. Skandinaviassa lajia tavataan Tanskasta Keski-Norjan ja -Ruotsin korkeudelle saakka. Suomessa lehtopalsami on paikoitellen yleinen Pori–Tampere–Kotka-linjan eteläpuolella, mutta lajia tavataan satunnaisesti aina Etelä-Lappia myöten.
Elinympäristö
Lehtopalsami viihtyy kosteilla kasvupaikoilla kuten puronvarsilehdoissa, louhikoissa, rehevissä korvissa ja lähteiköissä.
Shaun Bownes
Shaun Bownes (s. 24. lokakuuta 1970) on eteläafrikkalainen aitajuoksija. Hän saavutti vuoden 2001 sisäratojen MM-kisoista pronssia 60 metrin aitajuoksusta. Ennätyksekseen Bownes on juossut 110 metrin aidoissa ajan 13,26 vuonna 2001.
Félix Savart
Félix Savart (30. kesäkuuta 1791 – 16. maaliskuuta 1841) oli ranskalainen fyysikko joka tutki magnetismia ja akustiikkaa. Savart ja Jean-Baptiste Biot julkaisivat vuonna 1820 Biot’n ja Savartin lain, joka osoittaa sähkövirtaa ympäröivän magneettikentän riippuvuuden etäisyydestä johtimesta.
Savart opiskeli lääketiedettä Strasbourgin yliopistossa, mutta käytti valmistuttuaan enemmän aikaansa fysiikan kokeisiin kuin potilaiden hoitamiseen. Hän oli erityisen kiinnostunut akustiikasta ja viulujen soinnista. Hän matkusti Pariisiin ja kuunteli siellä Jean-Baptiste Biotin luentoja akustiikasta. Biot tutustutti hänet toiseen kiinnostuksen kohteeseensa, sähköoppiin.
Biotin avulla Savart sai fysiikan opettajan paikan pariisilaisesta yksityiskoulusta. Hänet valittiin Ranskan tiedeakatemiaan vuonna 1827, ja seuraavana vuonna hän sai kokeellisen fysiikan professorin viran  Collège de Francesta.
Savart kehitti myös Savartin levyksi kutsutun laitteen, joka tuottaa ääntä halutulla taajuudella.
Évoran piiri
Évoran piiri on piiri Portugalin eteläosassa Alentejon alueella. Sen pääkaupunki on Évora. Piirin pinta-ala on 7 393,4 km² ja väkiluku 159 861 (vuonna 2014).
Évoran piiri jakautuu neljääntoista kuntaan:
Hannes Sihvo
Hannes Kaleva Sihvo (16. tammikuuta 1942 Kuopio – 20. tammikuuta 2003 Vantaa) oli suomalainen kirjallisuustieteilijä, historioitsija ja professori.
Ura
Professori Matti Kuusi palkkasi lisensiaatiksi valmistuneen Sihvon Kalevalaseuran sihteeriksi vuonna 1967 ja antoi hänelle tehtäväksi seuran historian kirjoittamisen. Tämä historiateos ilmestyi vuonna 1969 nimellä Karjalan löytäjät. Sihvo laati sen pohjalta myös tohtorinväitöskirjansa Karjalan kuva: Karelianismin taustaa ja vaiheita autonomian aikana.
Sihvo toimi vuodesta 1972 Joensuun korkeakoulun (myöh. Joensuun yliopisto) kirjallisuuden apulaisprofessorina ja vuodesta 1981 kirjallisuuden professorina. Hän oli myös Joensuun yliopiston vararehtorina kymmenen vuoden ajan. Sihvo jäi eläkkeelle vuonna 2001. Aleksis Kiven Seuran puheenjohtajana hän toimi vuosina 1997–2002.
Sihvo kirjoitti useita teoksia Karjalan ja Inkerin historiasta sekä yksin että yhteistyössä muiden kanssa. Hän julkaisi myös Aleksis Kiven elämään liittyviä tutkimuksia sekä tutkimukset Paavo Haavikon metodista ja maailmankuvasta ja yhdessä Risto Turusen kanssa Veijo Meren elämää ja tuotantoa käsitelleen tutkimuksen.
Helena Tuuri
Helena Tuuri on suomalainen diplomaatti. Hän on toiminut Itämeri-suurlähettiläänä 1. syyskuuta 2018 alkaen. Aiemmin hän toimi Suomen Prahan-suurlähettiläänä 15. elokuuta 2014 alkaen. Vuodesta 2015 hänet oli akkreditoitu Prahasta käsin myös Slovakiaan. Hän aloitti ulkoasiainministeriön palveluksessa 1987.
Ennen suurlähettilään tehtävää Tuuri työskenteli vuodesta 2008 päällikkönä ulkoministeriön Afrikan ja Lähi-idän osastolla Lähi-idän ja Pohjois-Afrikan yksikössä. Hän on työskennellyt myös ministeriön kauppapoliittisella, oikeudellisella, Eurooppa-osastolla ja kehitysyhteistyöosastolla. Lisäksi Tuuri on työskennellyt valtioneuvoston kansliassa EU-sihteeristön apulaispäällikkönä ja pääministerin EU-neuvonantajana sekä eduskunnassa suuren valiokunnan valiokuntaneuvoksena. Hän on työskennellyt myös Suomen ulkomaanedustustoissa suurlähetystössä Pariisissa ja EU-edustustossa Brysselissä.
Tuurin puoliso on Etelä-Savon maakuntajohtaja Pentti Mäkinen.
Anke Borchmann
Anke Borchmann (o.s. Grünberg, s. 23. kesäkuuta 1954 Neukalen) on saksalainen, Itä-Saksaa edustanut soutaja. Hän voitti olympiakultaa perämiehellisessä pariaironelosessa Montrealissa 1976, kun soutu oli ensi kertaa naisten olympiaohjelmassa. Hän voitti maailmanmestaruuden perämiehellisessä pariaironelosessa Nottinghamissa 1975 ja Roswietha Zobeltin kanssa pariairokaksikossa Amsterdamissa 1977. Borchman osallistui MM-kilpailuihin vielä Lake Karapirolla 1978 mutta jäi Zobeltin kanssa pariairokaksikon loppukilpailussa kuudenneksi.
Evan Stewart
Evan Stewart (s. 11. kesäkuuta 1975) on zimbabwelainen kilpauransa päättänyt uimahyppääjä ja maailmanmestari.
Stephan Leyhe
Stephan Leyhe (s. 5. tammikuuta 1992 Schwaledfeld) on saksalainen mäkihyppääjä ja joukkuekilpailun maailmanmestari. Hän edustaa SC Willingeniä.
Leyhe debytoi mäkihypyn maailmancupissa joulukuussa 2014 Engelbergin osakilpailussa Sveitsissä. Hän oli kilpailussa 13. oltuaan ensimmäisen kierroksen jälkeen kahdeksantena. Leyhe saavutti tuolla sijoituksella myös uransa ensimmäiset maailmancupin pisteet. Kymmenen parhaan joukkoon hän sijoittui ensimmäisen kerran oltuaan yhdeksäs Sapporossa tammikuussa 2016. Ensimmäisen palkintosijansa Leyhe saavutti Wisłassa marraskuussa 2018 oltuaan toinen. Hän sijoittui toiseksi myös Sapporossa ja Râșnovissa helmikuussa 2020. Ensimmäisen maailmancupin henkilökohtaisen voittonsa hän nappasi kotimäessään Willingenissä 8.2.2020. Hän voitti kilpailun oltuaan ensimmäisen kierroksen jälkeen toisena, nousten toisen kierroksen pisimmällä 144,5 metriä kantaneella leiskautuksellaan voittoon ohi Puolan Kamil Stochin. Hän sijoittui samalla kaudella kolmanneksi Lillehammerissa.
Leyhe oli saavuttamassa Saksalle lentomäen MM-hopeaa joukkuemäestä Kulmissa vuonna 2016. Lahden MM-kilpailuissa 2017 hän sijoittui normaalimäessä 13:nneksi. Pyeongchangin olympialaisissa 2018 hän oli mukana Saksan hopeajoukkueessa. Seefeldin MM-kilpailuissa 2019 Leyhe voitti kultaa joukkuemäessä ja oli kuudes normaalimäessä. Pekingin olympialaisissa 2022 Leyhe saavutti pronssia joukkuemäessä ja sijoittui normaalimäessä 24:nneksi. Nuorten tasolla hänellä on MM-hopeaa joukkuemäestä vuosina 2010 Hinterzartenista ja 2011 Otepäästä.
Ruut Sjöblom
Ruut Sjöblom (s. 24. elokuuta 1976 Tuusula) on suomalainen kokoomusta edustava poliitikko sekä tutkija ja yrittäjä. Hän sai vuoden 2019 eduskuntavaaleissa Uudenmaan vaalipiirissä 4 518 ääntä ja tuli valituksi kansanedustajaksi. Lisäksi Sjöblom toimii kaudella 2017–2021 Tuusulan kunnanvaltuuston puheenjohtajana.
Ruut Sjöblom on entisen kansanedustajan Juhani Sjöblomin tytär.
Magnussen
Magnussen on sukunimi. Tämä sukunimi on muun muassa seuraavilla seuraavilla henkilöillä:
Tikkalinnut
Tikkalinnut (Piciformes) on lintujen lahko.
Tikkalintuihin kuuluu luokittelusta riippuen 3–6 heimoa. Entinen seppien (Capitonidae) heimo on nykyisin yhdistetty tukaanien (Ramphastidae) heimoon. Joskus jakamarit ja laiskurit erotetaan tikkalinnuista omaan Galbuliformes-lahkoonsa.
Suomessa tavatut lajit
Suomessa on tavattu yhdeksän tikkalintulajia, jotka kaikki kuuluvat tikkojen (Picidae) heimoon. Viher- ja tammitikka ovat satunnaisvieraita, mutta muut kuuluvat maan vakituiseen pesimälajistoon.
Martin Gore
Martin Lee Gore (s. 23. heinäkuuta 1961, Englanti) on yksi Depeche Moden kolmesta alkuperäisjäsenestä.
Depeche Mode oli aloittaessaan vahvasti Vince Clarken yhtye, mutta Clarken jättäessä yhtyeen vuonna 1981 Gore otti kappaleiden kirjoitusvastuun kokonaan itselleen.
Muutamaa Alan Wilderin kirjoittamaa kappaletta – ja ”Route 66” -coveria – lukuun ottamatta Depeche Moden tuotanto vuodesta 1982 eteenpäin on ollut yksin Goren käsialaa aina vuoden 2005 Playing the Angel -albumiin asti, jossa kolmella kappaleella on tekijäksi mainittu myös yhtyeen laulaja Dave Gahan.
Gore on myös julkaissut kaksi sooloalbumia, joilla hän esittää omia tulkintojaan muiden artistien kappaleista.
Around the Sun
Around the Sun on yhdysvaltalaisen rock-yhtyeen R.E.M:n syksyllä 2004 ilmestynyt yhtyeen kolmastoista studioalbumi.
Menestys
Around the Sun sai kriitikoilta varsin keskikertaisia arvioita (Rolling Stone 3/5, All Music Guide 2/5, NME 6/10) ja vaikka se nousi Britannian listaykköseksi niin Around the Sun oli yhtyeen ensimmäinen studioalbumi sitten vuoden 1988 Greenin, joka ei noussut Yhdysvaltain listalla Top10:iin (parhaimmillaan Billboardin listalla sijalla 13). Ensimmäinen single "Leaving New York" oli Britannian single top5:ssä ja sen seuraajat "Aftermath", "Electron Blue" ja "Wanderlust" olivat Britanniassa pikkuhittejä.
Suomen virallisella albumilistalla Around the Sun nousi parhaimmillaan kolmanneksi ollen Top40:ssa kaikkiaan kuusi viikkoa.
Kappaleet
Kaikki kappaleet: Peter Buck, Mike Mills ja Michael Stipe.
Kivenpuiston koulu
Kivenpuiston koulu on Nurmijärven kirkonkylällä toimiva suomenkielinen eritysopetuksen koulu (luokka-asteet 1–9).
Ashur-resh-ishi I
Ashur-resh-ishi I hallitsi Assyrian kuninkaana nykyisen tulkinnan mukaan vuosina 1133–1115 eaa. Hänen ajaltaan on säilynyt lyhyt Aššur-reša-iši niminen kronikka, josta voidaan päätellä hänen hallinneen samaan aikaan kuin Babylonian kuningas Ninurta-nadin-šumi
Kivenpuiston koulu
Koulun vieressä sijaitsee Lukkarin koulu.
Tškalovski
Tškalovski on taajama Karjalan tasavallan Louhen piirin Plotinan kunnassa Venäjällä. Se sijaitsee Vienanmeren Tšuupanlahden rannalla 13 kilometriä Plotinan taajamasta pohjoiseen. Taajamassa on 95 asukasta (vuonna 2012).
Paikkakunta on perustettu vuonna 1929 pegmatiitti-, kiille- ja rakennuskivikaivosten asutukseksi. Aluksi sen nimenä oli Samoilovitši. Vuonna 1939 taajama nimettiin lentäjäsankari Valeri Tškalovin mukaan. Vuosina 1969–1991 Tškalovskilla oli kaupunkimaisen taajaman status. Vuonna 1970 siellä oli 485, vuonna 1979 397 ja vuonna 1989 301 asukasta.
Tškalovskin kautta kulkee Tšuupan ja Plotinan välinen maantie. Sieltä on linja-autoyhteys molempiin taajamiin. Tšuupanlahden rannalla on laivalaituri.
Seudun kaivostoiminta on lakannut lähes kokonaan. Tškalovskin lähistöllä louhitaan rakennuskiveä. Palveluihin kuuluu lääkintäasema, kulttuuritalo ja kauppa. Taajamassa toimii sukelluskeskus Nereis hotelleineen.
Anneli Andelén
Anneli Andelén (s. 21. kesäkuuta 1968 Älvsered, Ruotsi) on ruotsalainen entinen jalkapalloilija, pelipaikaltaan hyökkääjä. Andelén edusti urallaan Ruotsin naisten jalkapallomaajoukkuetta jalkapallon naisten maailmanmestaruuskilpailuissa 1991 ja 1995. MM-kilpailuissa hän pelasi yhteensä 88 ottelua tehden 37 maalia.
Seuraurallaan Andelén edusti Japanin Suzuyo Shimizu FC Lovely Ladies-seuraa vuosina 1997–1998 sekä aiemmin Ruotsin Öxabäcks IF-seuraa vuosina 1983–1996. Pelaajauransa hän lopetti Göteborg FC:n paidassa.
Vesa Vasara
Vesa-Pekka Vasara (s. 16. elokuuta 1976 Helsinki) on entinen suomalainen jalkapalloilija ja nykyinen jalkapallovalmentaja, joka toimii Veikkausliigassa pelaavan FC Hongan päävalmentajana. Pelipaikaltaan hän oli oikea laitalinkki, ja hänet tunnettiin erityisesti keskityksistään.
Vasara pelasi muun muassa Helsingin Jalkapalloklubissa, FC Jokereissa, Kalmar FF:ssä, FF Jarossa ja FC Hongassa. Mestarien liigan karsinnoissa 1998 hän puski tärkeän vierasmaalin ranskalaista FC Metziä vastaan, kun HJK eteni liigan lohkovaiheeseen asti.
Vasara pelasi kaksitoista ottelua Suomen jalkapallomaajoukkueessa. Peliuran jälkeen hän on toiminut valmentajana HJK:ssa sekä Hongassa.
Myös hänen pikkuveljensä Jussi Vasara on jalkapalloilija.
Felipe González
Felipe González Márquez (s. 5. maaliskuuta 1942) on espanjalainen poliitikko. Hän oli Espanjan sosialistisen työväenpuolueen pääsihteerinä vuosina 1974–1997 ja maansa pääministerinä 1982–1996.
Ura
González opiskeli lakia Sevillan Instituto San Isidorossa. Hän liittyi kiellettyyn PSOE:hen vuonna 1963 käyttäen salanimeä Isidoro. Hänet valittiin PSOE:n johtoon Suresnesissa Ranskassa järjestetyssä puoluekokouksessa 1974.
Ensimmäisissä demokraattisissa vaaleissa 1977 hänet valittiin maan parlamenttiin Cortes Generalesiin ja puolueesta tuli suurin oppositiopuolue, mikä toistui 1979.
Pääministerinä
PSOE voitti vuoden 1982 vaalit historiallisella tuloksella saaden 48,11 % äänistä. Ensimmäisen kerran mikään puolue sai ehdottoman enemmistön parlamentissa.
Gonzálezin hallitus sääti koulutuksen ilmaiseksi 16 ikävuoteen asti ja laillisti osin abortin katolisen kirkon vastustuksesta huolimatta. Sosiaaliturvajärjestelmän luominen aloitettiin.
Helmikuussa 1983 hallitus kansallisti konkurssin partaalla olleen suuryhtiö Rumasan. Kansallistaminen johti oikeustaisteluun, joka selvitettiin vasta 1986. Hallituksen lupaus 800 000 työpaikasta terästeollisuudessa kääntyi teollisuuden uudelleenjärjestelyksi ja irtisanomisiksi. Vuonna 1985 hallitus aloitti laajan yksityistämisen. Ammattiliitot järjestivät 20. kesäkuuta 1985 yleislakon sosiaaliturvan uudistuksen vuoksi.
Bob Geldof
thumb|Bob Geldof vuonna 2014 Robert Frederick Xenon "Bob" Geldof (s. 5. lokakuuta 1951 Dublin, Irlanti) on irlantilainen laulaja-lauluntekijä ja poliittinen aktivisti. Hänet tunnetaan toiminnastaan Afrikan köyhien ja nälkää näkevien puolesta.
Felipe González
Pääministerinä
Gonzálezin toisella kaudella, vuoden 1986 vaalien jälkeen, Espanja liittyi EEC:hen. Vaikka sosialistipuolue oli vastustanut Natoa, González ilmoitti kannattavansa jäsenyyttä ja kansanäänestys vahvisti jäsenyyden. Espanja tuki Kuwaitin vapauttanutta liittoumaa ensimmäisessä Persianlahden sodassa 1991.
Bob Geldof
Geldof oli The Boomtown Rats -yhtyeen laulusolisti. Yhtyeen hajottua vuonna 1986 hän aloitti soolouran, jonka aikana hän on julkaissut viisi albumia.
Felipe González
Pääministerinä
14. joulukuuta 1986 järjestetty yleislakko pysäytti koko maan. PSOE:n vasemmistosiipi ja ammattiliitot syyttivät Gonzálezia oikealle siirtymisestä.
PSOE menetti kannatustaan kaupungeissa vuoden 1989 vaaleissa ja vuoden 1993 vaaleissa sen oli liittouduttava Katalonian ja Baskimaan pienpuolueiden kanssa hallituksen kokoamiseksi. González sai 1993 Kaarle Suuren palkinnon "Euroopan idean ja rauhan edistämisestä".
Bob Geldof
Hyväntekeväisyystoiminta
Vuonna 1984 Gelfand kirjoitti ja sävelsi yhdessä Ultravox-yhtyeen Midge Uren kanssa kappaleen "Do They Know It’s Christmas?" Etiopian nälänhädän urhien hyväksi. Laulusta tehtiin single, joka on yksi Englannin kaikkien aikojen myydyimpiä singlejulkaisuja. Levyn kaikki tuotot menivät hyväntekeväisyyteen.
Felipe González
Pääministerinä
1990-luvun puolivälissä kansanpuolue alkoi syyttää Gonzálezia talousongelmista, vaikka työttömyys oli laskussa aiempien talousuudistusten alettua vaikuttaa. Hallitus joutui myös osalliseksi useista korruptioskandaaleista. Espanjan media, etenkin El Mundo -lehti selvitti 1983–1987 toimineen, baskien terrorijärjestö ETAa vastaan toimineen GAL-terroristiryhmän taustoja, jotka johtivat Gonzálezin hallitukseen. Lähinnä Ranskan puoleisessa Baskimaassa toiminut kuolemanpartio teki tuona aikana 27 murhaa.
Bob Geldof
Hyväntekeväisyystoiminta
Seuraavan vuoden kesäkuussa Geldof järjesti jättiläismäiset Live Aid -konsertit, jotka keräsivät huomattavia summia Etiopian hyväksi. Konserteissa esiintyivät kaikki 1980-luvun pop-musiikin suurimmat tähdet, muun muassa Queen, U2 ja David Bowie. Vuonna 2005 Geldof järjesti jälleen mittavan hyväntekeväisyyskonserttien sarjan, Live 8 -konsertit. Tällä kertaa tarkoituksena oli nostaa esiin Afrikkaa yhä vaivaavia ongelmia, kuten velkojen anteeksianto, AIDS ja kaupan rajoitukset.
Musiikkiura
thumb|Geldof esiintymässä vuonna 1987. Geldof perusti The Boomtown Rats -yhtyeen vuonna 1975. Yhtye menestyi kohtalaisesti Britanniassa mutta ei onnistunut tekemään läpimurtoa Yhdysvalloissa. Boomtown Rats hajosi vuonna 1986 ja Geldof aloitti soolouran, jonka aikana hän on julkaissut viisi albumia.
Felipe González
Pääministerinä
PSOE:ssa harkittiin pitäisikö Gonzálezin luopua puolueen johdosta ja nimittää siihen ainoa hallituksensa alkuperäinen jäsen, Javier Solana. Aiemmin Gonzálezin Naton vastaista kampanjaa johtanut Solana kuitenkin nimitettiin joulukuussa 1995 sotilasliiton pääsihteeriksi. Gonzálezin viimeinen pääministerikausi päättyi vuonna 1996.
Pääministeriyden jälkeen
González nimitettiin 1996 ETYJin erikoisedustajaksi sovittelemaan Jugoslavian kriisiä. Hän luopui paikastaan Espanjan parlamentissa vuonna 2004. Joulukuussa 2007 González valittiin Euroopan unionin "viisaiden miesten" ryhmän puheenjohtajaksi.
Prinssi Philip, Edinburghin herttua
Prinssi Philip, Edinburghin herttua (synt. Kreikan ja Tanskan prinssi Filippos; 10. kesäkuuta 1921 Mon Repó, Korfu, Kreikan kuningaskunta – 9. huhtikuuta 2021 Windsor, Berkshire, Englanti, Yhdistynyt kuningaskunta ), oli Yhdistyneen kuningaskunnan hallitsijan Elisabet II:n puoliso ja syntyjään Kreikan ja Tanskan prinssi. Ennen avioitumistaan silloisen kruununprinsessa Elisabetin kanssa hän käytti nimeä Philip Mountbatten. Prinssi Philip kuului laajaan Glücksburgin sukuun, jonka jäsenet hallitsevat nykyisin Tanskaa ja Norjaa ja ovat aikaisemmin hallinneet myös Kreikkaa.
Bob Geldof
Yksityiselämä
Geldof sai kumppaninsa Paula Yatesin kanssa kolme tytärtä. Heidän erottuaan Yates kuoli vuonna 2000, jonka jälkeen Geldofista tuli Yatesin ja laulaja Michael Hutchencen yhteisen tyttären huoltaja. Geldofin toiseksi vanhin tytär Peaches Geldof kuoli huumeisiin vuonna 2014.
Tunnustukset
Geldof on saanut hyväntekeväisyystyöstään useita palkintoja, ja kuningatar Elisabet II on myöntänyt hänelle ritarin arvon (KBE). Bob Geldof ei kuitenkaan ole brittiläiseen kansainyhteisöön kuuluvan maan kansalainen, joten hän ei voi käyttää arvonimeä "Sir" nimensä edessä vaikka (virheellinen) nimitys "Sir Bob Geldof" esiintyykin usein tiedotusvälineissä.
Prinssi Philip, Edinburghin herttua
Elämäkerta
pienoiskuva|vasen|200px|Prinssi Philip 1-vuotiaana [[Mon Repóssa heinäkuussa 1922.]]
Bob Geldof
Tunnustukset
Marraskuussa 2017 Geldof palautti hänelle hänelle aiemmin myönnetyn Freedom of the City of Dublin -tunnustuspalkinnon protestiksi siitä, että sama palkinto on myönnetty myös Aung San Suu Kyille.
Prinssi Philip, Edinburghin herttua
Varhaisnuoruus
Prinssi Philip syntyi Mon Repóssa Korfun saarella, Kreikan saaristossa. Hänen vanhempansa olivat Kreikan kuninkaan Yrjö I:n poika, prinssi Andreas, ja tämän vaimo, Battenbergin prinsessa Alice. Hän oli perheen nuorin, viides lapsi. Tanskan kuningas Kristian IX oli prinssi Philipin isoisän isä. Kreikan levottomuuksien takia perhe joutui pian maanpakoon vuonna 1922 Ranskaan.
Bob Geldof
Geldof Suomessa
Geldof puhui Helsingissä 2. lokakuuta 2007 Helsingin Sanomien ja kehitysyhteistyöjärjestö Planin järjestämässä seminaarissa. Geldof sanoi, että köyhyys voidaan poistaa vain kaupan ja köyhien maiden talouden vahvistamisen avulla. Hän korosti demokratiaa ja tasa-arvoa, mutta huomautti että nälän torjunta on kohteelle niitäkin tärkeämpää. Hän myös kritisoi rikkaiden maiden maataloustukia ja maatalouden ylituotantoa.
Prinssi Philip, Edinburghin herttua
Varhaisnuoruus
Kotikielinä perheessä olivat englanti, saksa ja ranska. Philip piti itseään tanskalaisena: hänhän oli Tanskan ja Kreikan prinssi. Hänet oli kastettu ortodoksiksi. Koska Philip oli lähtenyt synnyinmaastaan jo yksivuotiaana, hän ei puhunut kreikkaa.
Bob Geldof
Geldof Suomessa
Lisäksi Geldof on esiintynyt Porin Jazzeilla 17. heinäkuuta 2008.
Kuchi
Kuchi on intialainen koirarotu.
Prinssi Philip, Edinburghin herttua
Varhaisnuoruus
Philip kävi koulunsa ensin Pariisissa, vuodesta 1928 lähtien Britanniassa ja vietti kaikki koululomansa isoäitinsä Victoria Mountbattenin sekä enojensa George ja Louis Mountbattenin luona. Hänen äitinsä Alice joutui 1930 mielisairaalaan moneksi vuodeksi eikä hän nähnyt äitiään vasta kuin vuonna 1936. Isä Andreas muutti Etelä-Ranskaan rakastajattarensa kanssa 1930 ja sisaret Margarita, Theodora, Cecilie ja Sophie olivat avioituneet saksalaisten prinssien kanssa 1930–1931.
Kuchi
Ulkonäkö
Kuchi on pienikokoinen ja hoikkarakenteinen, Thanjavurin alueen roduista kaikkein pienin. Se on kuitenkin kokoonsa nähden nopea. Se muistuttaa ulkonäöltään kettua. Häntä on tuuhea ja selän ylle kiertynyt. Karvapeite on pitkä. Säkäkorkeus on vain 25 cm ja paino 7 kg.
Prinssi Philip, Edinburghin herttua
Varhaisnuoruus
Vuonna 1933 Philip jatkoi koulunkäyntiään sisarensa Theodoran miehen suvun omistamassa koulussa Saksassa ja 1934 Gordonstounissa Skotlannissa. Sisarensa Cecilien ja tämän perheen hautajaisiin hän osallistui Darmstadtissa 1937. Isäänsä hän ei tavannut kertaakaan vuoden 1939 jälkeen.
Toinen maailmansota
pienoiskuva|vasen|200px|Prinssi Philip [[Melbournessa 29. elokuuta 1945.]] Vuonna 1939 prinssi Philip liittyi Ison-Britannian laivastoon. Hän palveli toisessa maailmansodassa Välimerellä ja osallistui Sisilian valtaukseen (operaatio Husky). Hänen kaksi lankoaan taistelivat Saksan puolella. Isä asui miehitetyn Ranskan alueella. Vuonna 1947 Philip sai Yhdistyneen kuningaskunnan kansalaisuuden, luopui ortodoksisesta uskosta ja liittyi anglikaaniseen kirkkoon, vaihtoi nimensä Battenbergistä Mountbatteniin ja luopui oikeudestaan Kreikan ja Tanskan kruunuihin.
Antti Virmavirta
Antti Juhani Virmavirta (s. 7. maaliskuuta 1959 Harjavalta) on suomalainen näyttelijä, joka on esiintynyt useissa elokuvissa ja televisio-ohjelmissa.
Prinssi Philip, Edinburghin herttua
Avioliitto Elisabet II:n kanssa ja asema Edinburghin herttuana
20. marraskuuta 1947 prinssi Philip meni naimisiin Yhdistyneen kuningaskunnan kruununperillisen, prinsessa Elisabetin kanssa. Ennen häitä kuningas Yrjö VI antoi hänelle arvonimet Edinburghin herttua ja Merionethin jaarli (kreivi) ja Paroni Greenwich.
Kuchi
Alkuperä
Rotu on kotoisin Thanjavurin alueelta Tamil Nadun osavaltiosta, ja sitä käytetään oravan, rotan ja muun vastaavan riistan metsästykseen. Viime aikoina siitä on tullut myös suosittu seurakoira.
Vihertikka
Vihertikka (Picus viridis) on tikkoihin kuuluva lintulaji.
Antti Virmavirta
Virmavirta valmistui teatteritaiteen maisteriksi Teatterikorkeakoulusta vuonna 1985. Virmavirran tunnetuimpia televisiotöitä on hänen ja Jari Salmen varaan rakennettu sketsisarja Pulkkinen, jota esitettiin Nelosella 1990- ja 2000-lukujen vaihteessa kolmen tuotantokauden ja 35 jakson verran. Kyseisen ohjelman innoittamana tehtiin lyhytelokuva Pulkkinen – Don’t Push the River ja vuonna 2001 julkaistiin myös uusia sketsejä sekä musiikkia sisältänyt Pulkkinen-CD.
Vihertikka
Koko ja ulkonäkö
Vihertikan höyhenpeite on pääosin vihreä. Se on selkäpuolelta tummempi, silmien ympäristö on musta ja päälaki on punainen. Koiraalla on punaista mustan viiksijuovan keskellä. Nokka ja jalat ovat harmaat. Täysikasvuisen vihertikan pituus on 30–35 senttimetriä, siipien kärkiväli 45–51 senttiä ja paino noin 200 grammaa.
Antti Virmavirta
Vuonna 2003 Virmavirta näytteli televisiosarjassa Rikospoliisi Maria Kallio. Hänen roolihenkilönsä oli Mikke Sjöberg. Syksyllä 2005 Virmavirta näytteli MTV3-kanavan Firma-sarjassa ja vuonna 2011 elokuvassa Roskisprinssi. Vuonna 2008 tehdyssä historiallisessa draamasarjassa Piru ja peijooni Virmavirta esitti lähetystöneuvos Viktor Vladimirovia. Lisäksi 2014 Virmavirta näytteli tv-sarjassa Ihan sama. Vuodesta 2017 hän on näytellyt yhtä pääosista Ylen draamasarjassa Presidentti.
Vihertikka
Koko ja ulkonäkö
Vihertikka muistuttaa suuresti harmaapäätikkaa, joka on hieman pienempikokoinen. Harmaapäätikalla on vähemmän mustaa silmien ympäristössä, ja ainoastaan koiraalla on päässä punaista, otsassa. Vihertikan päästä puuttuu puolestaan harmaapäätikalle tyypillinen harmaa väri.
Antti Virmavirta
Virmavirta on myös lukijana eri kustantajille äänikirjatuotannossa.
Vihertikka
Koko ja ulkonäkö
Euroopan vanhin rengastettu vihertikka on ollut brittiläinen 15 vuoden ja kahden kuukauden ikäinen yksilö.
Levinneisyys
Vihertikkaa tavataan pääosassa Eurooppaa ja osassa läntistä Aasiaa. Sen pesimäalue ulottuu Ranskasta ja Britanniasta Kaukasiaan ja Keski-Venäjälle. Yli puolet sen populaatiosta epäillään esiintyvän Saksassa ja Ranskassa. Maailman populaation kooksi arvioidaan 920 000 – 2,9 miljoonaa yksilöä.
Prinssi Philip, Edinburghin herttua
Avioliitto Elisabet II:n kanssa ja asema Edinburghin herttuana
Prinssi Philip ja Elisabet II tekivät valtiovierailun Suomeen toukokuussa 1976, ja lokakuussa 1994 he poikkesivat Helsingissä paluumatkallaan valtiovierailulta Venäjältä. Yksityishenkilönä Philip vieraili Suomessa useaan otteeseen, ensimmäisen kerran vuonna 1952, jolloin hän seurasi Helsingin olympiakisoja ja tapasi presidentti J. K. Paasikiven.
Ken Berry
Kenneth Ronald Berry (3. marraskuuta 1933 – 1. joulukuuta 2018) oli yhdysvaltalainen näyttelijä, tanssija ja laulaja. Televisiossa hänet tunnettiin ehkä parhaiten sarjoista F Troop (1965–1967), Mayberry R.F.D. (1968-1971) ja Mama's Family (1983-1990). Broadway-näyttämöillä hän esiintyi muun muassa musikaaleissa Billy Barnes Revue (1959) ja George M! (1968).
Proteus (kuu)
Proteus on Neptunuksen kuu. Proteus havaittiin ensimmäisen kerran toukokuussa 1981 maasta käsin tehtyjen havaintojen perusteella. Varmistus kuun olemassaololle saatiin kuitenkin vasta elokuussa 1989, kun avaruusluotain Voyager 2 lensi Neptunuksen ohi.
Vihertikka
Levinneisyys
Vaikka vihertikka pesii sekä Ruotsissa että Virossa, Suomessa se on erittäin harvinainen harhailija, ja se on tavattu täällä vain kahdeksan kertaa. Vihertikan tiedetään olevan paikkauskollinen laji ja välttelevän laajojen aukeiden paikkojen ylittämistä, joten Itämeri lahtineen estää tehokkaasti lajin leviämisen Suomeen. Suurin osa Suomessa vihertikkoina ilmoitetuista linnuista paljastuu myöhemmin harmaapäätikoiksi.
Ruotsissa vihertikkoja arvioidaan pesivän 10 000–18 000 paria. Virossa laji on harvinainen, ja sitä arvioidaan siellä pesivän vain 50–100 paria. Sekä Ruotsin että Viron vihertikkakannat ovat taantuneet viime vuosikymmeninä.
Ken Berry
Berry kuoli 85-vuotiaana syöpään joulukuussa 2018.
Vihertikka
Elinympäristö
Vihertikan tyypillistä elinympäristöä ovat harvahkot metsät. Lajia tavataan myös talousmetsissä, kunhan niissä on riittävästi vanhoja puita.
Lisääntyminen
pienoiskuva|Vihertikan munia. Vihertikka hakkaa oman pesäkolonsa yleensä lehtipuuhun ja munii sinne viidestä seitsemään munaa huhti–toukokuussa. Haudonta-aika on 15–17 päivää, molemmat emot hautovat. Samoin ne yhdessä hoitavat poikasiaan, jotka lähtevät pesästä lentokykyisinä 3–4 viikon iässä.
Ravinto
Vihertikan pääasiallista ravintoa ovat muurahaiset mutta se syö kaikkia puissa eläviä hyönteisiä. Vihertikka viihtyy myös talviruokintapaikoilla.
Proteus (kuu)
Proteus on epäsäännöllisen muotoinen, halkaisijaltaan 436 x 416 x 402 km. Kuu on Neptunuksen toiseksi suurin kuu Tritonin jälkeen. Proteus löytyi myöhemmin kuin Nereid, koska se heijastaa auringonvaloa vain 6 % ja kiertää Neptunusta paljon lähempänä kuin Nereid, jolloin sen havaitseminen maasta käsin on vaikeampaa. Proteus on kraattereiden peittämä ja siellä ei ole havaittu geologista aktiivisuutta. Se kiertää Neptunusta samaan suuntaan kuin Neptunus pyörii ja lähellä Neptunuksen päiväntasaajan tasoa. Proteusta pidetään lähes suurimpana mahdollisena kappaleena joka voi olla epäsäännöllisen muotoinen, ennen kuin kappaleen oma painovoima pakottaa sen pallonmuotoiseksi.
Antti Virmavirta
Virmavirta on naimisissa näyttelijä Minna Suurosen kanssa ja heillä on neljä lasta. Hänen setänsä on professori ja entinen päätoimittaja Jarmo Virmavirta.
Prinssi Philip, Edinburghin herttua
Avioliitto Elisabet II:n kanssa ja asema Edinburghin herttuana
Prinssi Philip osallistui virallisiin julkisiin tehtäviin 2. elokuuta 2017 asti. Tuolloin hän osallistui Captain General’s paraatin juhlallisuuksiin Lontoossa. Hän osallistui uransa aikana 22 219 edustustilaisuuteen vuodesta 1952 lähtien.
Kuolema
Prinssi Philip kuoli Windsorin linnassa aamulla 9. huhtikuuta 2021. Prinssin muistoa kunnioitettiin soittamalla Westminster Abbey -kirkon kelloja 99 kertaa hänen jokaisen elinvuotensa kunniaksi. Lisäksi prinssin kuoleman jälkeisenä päivänä ammuttiin sotilasprotokollan mukaisesti 41 kunnianlaukausta eri puolilla Britanniaa. Myös Britannian laivaston merillä olevat alukset ampuivat kunnianlaukauksia. Prinssi Philipistä tuli vuonna 2009 pitkäikäisin hallitsijan puoliso Britanniassa ja lehdistön muistokirjoituksissa esiin nousi prinssin kuningattarelle antama vankkumaton tuki.
Philip on haudattu Windsorin linnan pyhän Yrjön kappeliin, Yrjö VI:n muistokappeliin. Philipin kerrotaan sanoneen Elisabetille "tunge minut vain Land Roverin takakonttiin ja aja minut Windsoriin".
Daniel Akaka
thumb|250px|Daniel Akaka Daniel Kahikina Akaka (11. syyskuuta 1924 Honolulu, Havaiji – 6. huhtikuuta 2018 ) oli yhdysvaltalainen demokraattisen puolueen poliitikko ja senaattori. Hän syntyi Honolulussa ja oli etnisesti havaijilainen. Hänen isoisänsä oli kiinalainen.
Akaka palveli toisen maailmansodan aikana United States Army Corps of Engineersin riveissä muun muassa Saipanilla ja Tinianilla. Sodan jälkeen hän opiskeli Havaijin yliopistossa ja valmistui opettajaksi vuonna 1952.
Akaka valittiin Yhdysvaltain edustajainhuoneeseen ensimmäistä kertaa vuonna 1976. Hänet valittiin uudelleen seitsemissä perättäisissä vaaleissa. Havaijin kuvernööri John Waihee nimesi Akakan huhtikuussa 1990 Yhdysvaltain senaattiin tilapäisesti Spark Matsunagan kuoltua eturauhassyöpään. Akaka astui virkaansa 16. toukokuuta, ja hänet valittiin vaaleissa saman vuoden marraskuussa senaattiin jatkamaan loppuun Matsunagan kesken jääneen kauden neljä vuotta. Akaka istui Yhdysvaltain senaatissa yhtämittaisesti vuodesta 1990. Vuonna 2011 hän ilmoitti, ettei asetu ehdolle enää vuoden 2012 vaaleissa.
Akaka oli naimisissa Mary Mildred ”Millie” Chongin kanssa, ja heillä on viisi lasta, neljätoista lastenlasta sekä useita näiden lapsia.
Loren Gabel
Loren Gabel (s. 24. heinäkuuta 1997 Kitchener, Ontario) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut MM-pronssia vuonna 2019.
Seuratasolla Gabel edusti juniorivuosinaan PWHL-liigan KW Lady Rangersia, Toronto Aerosia ja Oakville Hornetsia. Vuodesta 2015 hän on pelannut Clarksonin yliopiston joukkueessa ja voittanut vuosina 2017 ja 2018 NCAA:n mestaruuden.
Hämeen keskiaikafestivaali
pienoiskuva|Hämeen keskiaikamarkkinat vuonna 2009. Hämeen keskiaikafestivaalit, aikaisemmalta nimeltään Hämeen keskiaikamarkkinat, on suuri suomalainen keskiaikatapahtuma, joka järjestetään elokuun puolivälissä Hämeenlinnassa, Hämeen linnan ja Linnanpuiston alueella. Tapahtumaa järjestää Hämeen keskiaikatapahtumat Oy. (Järjestäjänä oli vuoteen 2016 saakka Hämeenlinnan keskiaikayhdistys ry, joka perusti yhtiön ja omistaa sen yhä kokonaisuudessaan.)
Festivaalien historia alkoi ensimmäisistä markkinoista, jotka järjestettiin vuonna 1997. Tapahtuma on tästä kasvanut sekä merkittävimpien suomalaisten keskiaikatapahtumien että merkittävimpien hämeenlinnalaisten kesätapahtumien joukkoon.
Vuoden 2019 markkinoilla kävi 28 500 vierasta. Elinkeinoaan harjoittavia kauppiaita ja käsityöläisiä oli markkina-alueella noin 150 kappaletta. Keskiaikaharrastajia ja -elävöittäjiä oli leiriytyneenä markkina-alueelle yli sata telttakuntaa. Tapahtuma kasvaa ja kehittyy.
Nuijamaan raja-asema
Matkustajamäärältään Nuijamaan rajanylityspaikka oli vuonna 2012 Suomen itärajan toiseksi vilkkain ylityspaikka Vaalimaan raja-aseman jälkeen. Nuijamaan rajanylityspaikalla tehtiin vuonna 2012 yhteensä 3 381 843 matkustajien rajatarkastusta.
Raja-asema sijaitsee Lappeenrannan ja Viipurin välissä Saimaan kanavan rannalla.
Jurassic World: Dominion
Jurassic World: Dominion on vuonna 2022 ensi-iltansa saanut tieteis- ja seikkailuelokuva, jonka ohjaa Colin Trevorrow. Se on jatko-osa elokuville Jurassic World (2015) ja Jurassic World: Kaatunut valtakunta (2018) sekä Jurassic Park -elokuvasarjan kuudes ja viimeinen osa. Elokuva sai ensiesityksensä Mexico Cityssä 23. toukokuuta 2022. Elokuvateattereihin se ilmestyi Suomessa 8. kesäkuuta 2022 ja Yhdysvalloissa 10. kesäkuuta 2022.
Juoni
On kulunut neljä vuotta siitä, kun Isla Nublar tuhoutui tulivuorenpurkauksessa ja Lockwoodin kartanon tapahtumien jälkeen dinosaurukset ovat alkaneet vaeltamaan vapaasti ympäri maailmaa aiheuttaen ihmiskuolemia ja ympäristöongelmia. Biosyn, InGenin vanha kilpailija, on saanut Italian hallituksen luvan perustaa turva-alueen Dolomiittivuorille, jossa dinosaurukset voisivat elää vapaasti vuorten ympäröimänä. Samaan aikaan Biosyn suorittaa tutkimuksiaan genetiikasta ja pyrkii hyödyntämään sitä maatalouden ja farmakologian osalta.
Jurassic Worldin entinen johtaja Claire Dearing, Zia Rodriguez ja Franklin Webb työskentelevät edelleenkin Dinosaurusten pelastusorgaanisaatiossa. Kolmikko tutkii maatilaa, jossa jalostetaan laittomasta dinosauruksia. Owen Grady, joka työnskenteli aikoinaan Velociraptoreiden kanssa Jurassic Worldissa ja joka on nykyään Clairen kumppani, paimentaa eksyksissä olevia dinosauruksia, jotta ne voitaisiin siirtää muualle turvaan. Kaksikko asustelee yhdessä Maisien kanssa mökissä Sierra Nevadan vuoristossa. Owenin kouluttama Velociraptor Blue asustelee myös mökin läheisyydessä ja on saanut suvuttoman lisääntymisen myötä poikasen, jolle Maisie antaa nimeksi Beta.
Samaan aikaan Biosyn on yrittänyt etsiä Maisieta, jotta häntä voitaisiin tutkia varsinkin hänen DNA:nsa takia. Maisie, joka on kyllästynyt elämään vain mökissä ja sen lähettyvillä livahtaa salaa läheiseen kaupunkiin ilman, että Owen ja Claire huomaa. Hän kohtaa kaupungissa rakennustyömaalle eksyneen Apotosauruksen. Owenin ja Clairen tietämättä Biosynin palkkasoturit ovat onnistuneet löytämään Maisen. Palkkasoturit kaappaavat hänet ja Betan.
Samaan aikaan muualla Yhdysvalloissa sukupuutossa olleita jättiläiskulkusirkkoja on alkanut ilmestymään ja syömään sekä tuhoamaan satoja. Paleobotanisti Ellie Sattler huomaa, että jättiläiskulkusirkat eivät tuhoa ja syö Biosynin siemenillä kasvatettuja viljelykasveja, jonka takia Sattler epäilee Biosynin olevan jättiläiskulkusirkkojen luomisen takana. Ellie uskoo, että jättiläiskulkusirkat ovat peräisin liitukaudelta ja pyytää apua entiseltä kumppaniltaan sekä paleontologilta, Alan Grantiltä apua.
Owen ja Claire pyytävät nykyään Yhdysvaltain keskustiedustelupalvelulle työskentelevältä Frankin Webbiltä apua Maisen ja Betan löytämisessä ja toteaa, että heidät vietiin todennäköisesti Maltalle. Owen ja Claire saapuvat Maltalle ja soluttutautuvat siellä sijaitsevalle musta pörssiin, jossa muun muassa kaupataan dinosauruksia. Maltan viranomaiset toteuttavat ratsian mustan pörssiin jonka aikana petodinosaurukset vapautuvat. Maltalla Owen tapaan myös entisen Jurassic Worldissä työskennelleen kollegansa Barry Sembènen, joka kertoo Owenille että Maisie ja Beta kuljetetaan Biosynin turva-alueelle sijaitsevaan Italian pääkonttoriin. Lentäjä Kayla Watts, joka kohtasi aikaisemmin Maisien ja jolle Claire näyttää myöhemmin kuvan hänestä suostuu kuljettamaan Owenin ja Clairen sinne.